**ПРОГРАМ - ОДГОВОРНЕ ЛОКАЛНЕ ФИНАНСИЈЕ И УКЉУЧИВАЊЕ ГРАЂАНА**

**ПАКЕТ ПОДРШКЕ ЈЕДИНИЦАМА ЛОКАЛНЕ САМОУПРАВЕ ЗА УНАПРЕЂЕЊЕ У ОБЛАСТИ УКЉУЧИВАЊА ГРАЂАНА/ГРАЂАНКИ У ПРОЦЕСЕ ДОНОШЕЊА ОДЛУКА**

**- УПУТСТВО ЗА ПОДНОШЕЊЕ ПРИЈАВА -**

Упутство за подношење пријава за пакет подршке локалним самоуправама (ЛС), садржи информације у вези са општим условима за подношење пријава, информације о начину попуњавања Пријавног формулара за Пакет подршке јединицама локалне самоуправе и информације о критеријумима и поступку доделе пакета подршке.

**ОПШТИ УСЛОВИ ЗА ПОДНОШЕЊЕ ПРИЈАВА**

**Право на учешће у позиву**

Право на учешће у позиву за подношење пријава имају ЛС у Републици Србији, по критеријумима дефинисаним у наставку.

**Градови Београд, Нови Сад, Ниш и Крагујевац,** због своје величине, броја запослених у градској управи и сврсисходности пројекта, неће моћи учествовати у пакету подршке. Остали заинтересовани градови су у обавези да поднесу целокупну документацију назначену у одељку **„Начин подношења пријава за доделу пакета подршке “**,унаставку.

**Садржај Пакета подршке ЈЕДИНИЦАМА ЛОКАЛНЕ САМОУПРАВЕ за унапређење у области укључивања грађана/грађанки у процесе доношења одлука**

Пакети подршке за укупно 20 одабраних ЛС подразумевају пружање и спровођење:

* Стручне подршке у изради вишегодишњих планова активности за укључивање грађана/грађанки у процесе доношења одлука о трошењу средстава из сопственог буџета (ПА УГ). ПА УГ треба да званично усвоје локалне скупштине у 20 ЛС.
* Специјалне техничке помоћи изабраним ЛС намењене политичком вођству и општинској администрацији. Помоћ ће се пружати кроз радионице, учење на радном месту, студијске посете / размене, дизајн модела аката ЛС, менторство.
* Подршке одабраним саветима месних заједница у примени партиципативних механизама у развоју и имплементацији развојних програма и финансијских планова одабраних месних заједница.
* Подршке ЛС у дизајнирању и примени документа који анализирају родну перспективу и перспективу социјалне искључености у локалним политикама.
* Подршке одабраним ЛС у примени прописаних / ревидираних и усвојених пословника и садржаја за објављивање извештаја о јавној расправи.
* Подршке преноса искустава и иновативних пракси у друге ЛС.
* Подршке да активно учествују у дијалогу са надлежним институцијама **к**ојим се креира и побољшава спровођење политике у области укључивања грађана/грађанки и трендовима јавног грађанског праћења квалитета и инклузивне праксе у дефинисању локалних политика. Дијалог ће бити фасилитиран од стране Програма.
* Подршке ЛС да креирају и предложе нова електронска решења за укључивање грађана/грађанки на нивоу ЛС, чију ће израду подржавати Програм.

20 ЛС које буду укључене у пакет подршке стичу могућност да учествују у **шеми суфинансирања од 750.000,00 швајцарских франака** по посебним условима који ће накнадно бити дефинисани од стране Програма[[1]](#footnote-1).

**Услови аплицирања за пакет подршке**

Право да се пријаве за пакет подршке – подршка за 20 ЛС, имају све заинтересоване и мотивисане ЛС, осим градова: Београд, Нови Сад, Ниш и Крагујевац.

Због финансијских ограничења у оквиру буџета **Програма – Одговорне локалне финансије и укључивање грађана**, биће изабрано највише 20 ЛС за подршку у оквиру Пакета подршке. Основа за избор су дефинисани Критеријуми за избор 20 ЛС за сарадњу у оквиру пакета подршке за унапређење у области укључивања грађана/грађанки у процесе доношења одлука, који су садржани у овом упутству.

**Начин подношења пријава за доделу пакета подршке**

Документацију за подношење пријава за доделу пакета подршке чине:

1. Захтев за доделу пакета подршке (потписан и печатиран од стране градоначелника/председника општине на меморандуму ЛС).
2. Образац Пријавни формулар за пакет подршке јединицама локалне самоуправе (попуњен, потписан и печатиран од стране начелника општинске/градске управе на прописаном обрасцу).
3. Писмо о заинтересованости/мотивационо писмо за укључивање у подршку програма у области укључивања грађана/грађанки (састављено, потписано и печатирано од стране градоначелника/председника општине на меморандуму ЛС). Писмо о заинтересованости/мотивационо писмо треба да садржи елементе који описују личну и политичку посвећеност процесу укључивања грађана/грађанки; сврху укључивања грађана/грађанки; посвећеност укључивању свих грађана/грађанки и активан став о недискриминацији рањивих група; посвећеност унапређењу транспарентности одлучивања и личну и политичку подршку учењу и развоју капацитета запослених у локалној управи за послове укључивања грађана/грађанки.
4. SWOT анализа у обрасцу и у складу са упутствима садржаним у обрасцу ПРОГРАМ - ОДГОВОРНЕ ЛОКАЛНЕ ФИНАНСИЈЕ И УКЉУЧИВАЊЕ ГРАЂАНА ПАКЕТ ПОДРШКЕ ЈЕДИНИЦАМА ЛОКАЛНЕ САМОУПРАВЕ ЗА УНАПРЕЂЕЊЕ У ОБЛАСТИ УКЉУЧИВАЊА ГРАЂАНА/ГРАЂАНКИ У ПРОЦЕСЕ ДОНОШЕЊА ОДЛУКА - SWOT АНАЛИЗА -

Наведени обрасци се могу преузети са интернет презентација:

- Министарства државне управе и локалне самоуправе <http://www.mduls.gov.rs/>

- Сталне конференције градова и општина <http://www.skgo.org/>

- Програма „Одговорне локалне финансије и укључивање грађана: [https://med.org.rs](https://eur02.safelinks.protection.outlook.com/?url=https%3A%2F%2Fmed.org.rs%2F&data=04%7C01%7CBranislav.Milic%40helvetas.org%7C0eb8948b0b374609423c08d9b99016a9%7C060d649d2c9344d28200a3eb9f3c4160%7C0%7C0%7C637744850777088557%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=dDrOxIy27ecBokclAsKUQfcLj4Ndlt0L6ZQ8tMIIDLs%3D&reserved=0)

Документацију за подношење пријава потребно је доставити у електронском облику са јасном назнаком: “Пријава за Пакет подршке јединицама локалне самоуправе за Програм – Одговорне локалне финансије и укључивање грађана - унапређење у области укључивања грађана/грађанки у процесе доношења одлука” са обавезним називом ЈЛС која се пријављује.

Пријаве се достављају у скенираној верзији електронским путем на следећу адресу: msp.paketi@mduls.gov.rs

Рок за достављање пријава је **11 фебруар 2021. године до 17.00 часова.**

Благовременим ће се сматрати пријаве које су пристигле до последњег дана истека рока за подношење пријава. Неблаговремене, односно пријаве које стигну после рока, неће се разматрати.

Пријаве се подносе на српском језику.

**УПУТСТВО ЗА ПОПУЊАВАЊЕ ОБРАСЦА – ПРИЈАВНИ ФОРМУЛАР ЗА ИМПЛЕМЕНТАЦИЈУ ПАКЕТА ПОДРШКЕ**

Образац **Пријавни формулар** за пакете подршке јединицама локалне самоуправе је обавезан део документације за подношење пријава. Детаљно упутство за попуњавање обрасца је дато у наставку текста.

**А Општи подаци**

**А1 Назив јединице локалне самоуправе.** Потребно је унети назив града/општине

**А2 Број становника.** Потребно је унети последње доступне званичне податке који се односе на укупан број становника на територији ЛС.

**А3 Укупан број запослених у општинској/градској управи.** Потребно је унети укупан број запослених у градској/општинској управи.

**А4 Да ли су у вашој јединици локалне самоуправе послови на укључивању грађана/грађанки у доношење одлука обухваћени локалним актом о организацији и систематизацијом радних места?** Са одговорима „Да“ или „Не“ потребно је одговорити да ли је ЛС предвидела актом о организацији и систематизацијом радних места радно/а место/а за послове на укључивању грађана/грађанки у доношење одлука и/или предвидела овакве послове у оквиру неких других радних места.

**А4а Уколико је одговор на претходно питање потврдан, колико људи ради на пословима укључивања грађана/грађанки у доношење одлука?** Број запослених који раде на пословима укључивања грађана/грађанки у доношење одлука.

**А5 Да ли je Државна ревизорска институција (ДРИ), у претходне три године износила препоруке вашој локалној самоуправи у вези управљања делом буџета из донација?**

Потребно је означити један од понуђених одговора.

**А5а Уколико је одговор на претходно питање потврдан, молимо Вас да означите приориет у којем су препоруке разврстане и да укратко опишете препоруке ДРИ и начине управљања достављеним препорукама од стране ваше локалне самоуправе.**

Потребно је означити један од понуђених одговора, по приоритетима на начин како ДРИ формулише приоритете.

ПРИОРИТЕТ 1 - грешке, неправилности и погрешна исказивања која указују да постоји непосредни ризик од вршења нетачних или неправилних плаћања или постоји ризик да јавна средства нису заштићена. Проблеми попут ових захтевају да руководство одмах реагује.

ПРИОРИТЕТ 2 - грешке, неправилности и погрешна исказивања које утичу на финансијске извештаје када не постоји непосредни ризик од губитка итд, али у сваком случају захтевају већу пажњу руководства. Овим проблемима се треба позабавити пре припремања наредног сета финансијских извештаја.

ПРИОРИТЕТ 3 - грешке, неправилности и погрешна исказивања која захтевају отклањање и након рока за припремање наредног сета финансијских извештаја.

Поред овога, молимо Вас да укратко опишете препоруке ДРИ и начине управљања достављеним препорукама од стране ваше ЛС.

**А6 Контакт особа и е-маил адреса контакт особе.** Потребно је унети име и презиме контакт особе као и емаил адресу на коју ћете бити обавештени о коначном исходу конкурса.

**Б Област подршке за коју аплицирате**

**Б1 Молимо Вас да укратко опишете разлоге због којих аплицирате за доделу пакета подршке за унапређење у области укључивања грађана/грађанки у процесе доношења одлука.** Потребно је навести основне разлоге због којих постоји потреба за унапређењем у области укључивања грађана/грађанки у процесе доношења одлука, потенционална сопствена спремност за залагање и инвестирање сопствених ресурса ради ефикаснијег процеса укључивања грађана/грађанки у доношење одлука у вашој ЛС. Приликом описивања основних разлога, неопходно је да разлоге представите на начин да интерпретирате SWOT анализу и да у интерпретацији представите разлоге из перспективе грађана/грађанки и разлоге из перспективе ЛС.

**Б2 Молимо Вас да представите циљеве ваше локалне самоуправе у области укључивања грађана/грађанки за период од 2022. до 2025. године.** Потребно је да циљеве структуришете и да наведете општи циљ који желите достићи у Вашој ЛС у наведеном периоду. Општи циљ треба да рефлектује опште промене на институционалном, административном и финансијском нивоу у области укључивања грађана/грађанки у доношење одлука. Додатно, потребно је навести и специфичне циљеве. Специфични циљеви треба да доприносе достизању општег циља и да специфичније детерминишу институционалне, административне и финансијске промене. Важно је да сваки наведени циљ, општи и специфични, има особине тзв. СМАРТ циљева, тј. да буде јасан, мерљив, достижан, изазован и временски одређен.

**Б3 Усклађеност постављених циљева у области укључивања грађана/грађанки у периоду од 2022. до 2025. године са постојећим оквирима локалне политике.**

 Потребно је означити један од понуђених одговора.

**Б3а Уколико је Ваш одговор потврдан, молимо Вас да опишете везу између предметне области подршке и конкретног акта јединице локалне самоуправе.** Потребно је навести сва акта локалног правног оквира који се баве уређењем предметне области подршке, нпр. плански документ за укључивање грађана/грађанки, статут, одлука/правилник о јавној расправи, посебне процедуре за укључивање грађана/грађанки и сл.). Такође, назначите на ком нивоу (циљ – специфични циљ –активност/пројекат) је предметна област подршке повезана са наведеним актом. Постојање важећег локалног планског документа који дефинише намере ЛС у области укључивања грађана/грађанки/ки у буџетску расподелу, сматраће се предношћу.

**Б4 Да ли је ваша јединица локалне самоуправе у последње 4 године већ реализовала активности у области укључивања грађана/грађанки?**

Уколико је одговор потврдан, потребно је уписати број активности.

**Б4а Уколико је Ваш одговор потврдан, молимо вас да опишете активности.** Поред кратког описа претходно реализованих активности у оквиру предметне области подршке, потребно је да наведете број запослених у ЛС који су учествовали у реализацији активности у области укључивања грађана/грађанки. Уколико су активности биле финансиране из средстава међународне помоћи и донација потребно је навести назив пројекта који је подржао активности у граду/општини и период реализације. Такође, уколико су неке од поменутих активности реализоване у сарадњи са другим ЛС, кроз међуопштинску сарадњу и/или кроз иницијативу других институција (нпр. МДУЛС, СКГО и сл.), навести и детаљно описати исте.

 Уколико је ваш одговор **негативан**, наведите на који начин би сте спровели активности унапређења у области укључивања грађана/грађанки, као и на који начин, и уз помоћ којих административних, институционалних и финансијских механизама бисте унапредили управљање темом и односе са грађанима у оквиру ваше ЛС.

**Б5 Да ли је ваша јединица локалне самоуправе спремна да обезбеди техничке услове (нпр. простор), за реализацију активности и одговарајући број запослених који ће учествовати у реализацији активности предвиђених пакетом подршке?**

Потребно је означити један од понуђених одговора.

Б5а **Молимо вас да укратко образложите Ваш одговор (без обзира да ли је потврдан или негативан).** Потребно је описати начин на који ћете обезбедити учешће у реализацији предвиђених активности у оквиру пакета (нпр. састав вашег тима, спремност да ЛС инвестира сопствене капацитете, у развој и примену иновативних алата за укључивање грађана/грађанки, спремност да ЛС покрене административне, институционалне и финансијске реформе у предметној области и како би те реформе изгледале и сл.).

**Ц Пакет подршке – Oчекивани ефекти и одрживост**

**Ц1** **Главни изазови са којима се суочава ваша јединица локалне самоуправе, а чијем превазилажењу ће допринети имплементација предметног пакета.** Потребно је укратко навести главне потребе и изазове са којима се суочава ваша ЛС у области укључивања грађана/грађанки у доношење одлука, а чијем задовољењу и превазилажењу ће допринети реализација предметних пакета. Приликом идентификовања потреба и изазова покушајте да будете што конкретнији (нпр. потребно је навести конкретне делове или функције у предметној области за чије унапређење вам је потребна подршка, конкретно дефинисати шта је у оквиру дате области потребно унапредити, са којим тешкоћама и проблемима се управа, запослени и доносиоци одлука суочавају и сл.).

**Ц2** **Молимо Вас да укратко опишете очекиване резултате који ће се постићи реализацијом планираних активности у оквиру пакета подршке за унапређење у области укључивања грађана/грађанки у доношење одлука.** Потребно је навести какви се резултати у области информисања, консултовања и директног укључивања грађана/грађанки у процесе доношења одлука очекују након имплементације пакета подршке на вашу ЛС. Такође, важно је да наведете резултате које ће реализација планираних активности произвести на грађане/грађанке. Молимо Вас да резултате наведете конкретно и на следећи начин:

1. Резултати у оквиру специфичног циља 1:
	1. Резултат ххх
	2. Резултат ххх
	3. Резултат ххх
2. Резултати у оквиру специфичног циља 2:
	1. Резултат ххх
	2. Резултат ххх
	3. Резултат ххх
3. Резултати у оквиру специфичног циља 3:
	1. Резултат ххх
	2. Резултат ххх
	3. Резултат ххх

Очекивани резултати који садрже родну и перспективу социјалног укључивања маргинализованих група, додатно ће се вредновати.

**Ц3 Молимо вас да укратко опишете потребе локалне самоуправе за достизање циљева у области укључивања грађана/грађанки у периоду од 2022. до 2025. године.** Приликом описа потреба, молимо Вас да опишете потребе за сваки наведени резултат који очекујете од реализације планираних активности у оквиру пакета подршке за унапређење у области укључивања грађана/грађанки у доношење одлука.

**Ц4 Молимо Вас да укратко опишете потребе грађана/грађанки за достизање циљева у области укључивања грађана/грађанки у периоду од 2022. до 2025. године.** Уколико је Ваш одговор на питање Б4 потврдан, молимо Вас да опишете ставове грађана/грађанки које сте прикупили кроз различите облике консултовања (анкете, истраживања, предлози у оквиру јавних расправа и сл.). Приликом описа потреба грађана/грађанки, молимо Вас да не описујете потребе исказане у вези одређених пројеката (нпр. реконструкција локалног пута, јавне површине и сл.), већ да фокус у опису ставите на предуслове које ЛС треба да обезбеди како би грађани/грађанке више учествовали у одлучивању на локалном нивоу (нпр. начине информисања и консултовања, динамика информисања и консултовања, начине директног укључивања и сл.). Уколико је одговор на питање Б4 негативан, молимо Вас да опишете перцепцију ЛС о потребама грађана/грађанки како би се интензивније укључили у процесе доношења одлука. тј. како би изградили веће поверење у сопствени утицај на механизме одлучивања о потрошњи финансијских средстава из сопственог буџета ЛС.

**Ц5 Одрживост резултата остварених кроз реализацију пакета подршке.** Потребно је навести начин на који планирате да, по завршетку реализације планираних активности, обезбедите институционалну, административну и финансијску одрживост остварених резултата, а у циљу обезбеђивања даљег развоја области укључивања грађана/грађанки у доношење одлука.

**Ц6** **Да ли је ваша јединица локалне самоуправе спремна да обезбеди финансијска средства из сопствених прихода за финансирање пројеката које су предложили грађани/грађанке?**

Потребно је означити један од понуђених одговора.

**Ц7** **Да ли је ваша јединица локалне самоуправе спремна да обезбеди финансијска средства из сопствених прихода за финансирање пројеката које су предложили грађани/грађанке из осетљивих група?**

Потребно је означити један од понуђених одговора.

**КРИТЕРИЈУМИ И ПОСТУПАК ДОДЕЛЕ ПАКЕТА**

**Критеријуми за доделу пакета**

Основни критеријуми и принципи:

Укупан број ЈЛС које ће бити одабране за пакет подршке – 20.

Територијална заступљеност - Могућност да аплицирају имају све ЈЛС, **изузев градова Београд, Нови Сад, Ниш и Крагујевац који не могу аплицирати за Пакете подршке.**

Пријаве које задовољавају услове из Упутства за подношење пријава оцењиваће се у складу са следећим критеријумима за оцењивање:

• Мотивација и циљеви

• Потребе

• Капацитети

Табеларни приказ критеријума за оцењивање дат је у наставку текста:

|  |  |  |
| --- | --- | --- |
| **Критеријуми за оцењивање** | Макс. бр. бодова | Ознака у упитнику |
|  **Мотивација и циљеви** | **25** |  |
| Опис разлога за подношење пријаве за подршку у области укључивања грађана/грађанки  | **5** | **Б1** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Квалитет постављених циљева у области укључивања грађана/грађанки у периоду од 2022. до 2025. године[[2]](#footnote-2)  | **5 + 5** | **Б2** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Квалитет подршке ЈЛС у реализацији постављених циљева у области укључивања грађана/грађанки у периоду од 2022. до 2025. године[[3]](#footnote-3)  | **10** | **Мотивационо писмо** |
| Политичка посвећеност процесу укључивања грађана/грађанки  | 2 |  |
| Јасност у вези са сврхом укључивања грађана/грађанки  | 2 |  |
| Посвећеност укључивању свих и активан став о недискриминацији рањивих група  | 2 |  |
| Посвећеност унапређењу транспарентности одлучивања | 2 |  |
| Политичка подршка учењу и развоју капацитета ЈЛС за послове укључивања грађана/грађанки | 2 |  |
| **Потребе**  | **25** |  |
| SWOT анализа и њена корелација са циљевима у области укључивања грађана/грађанки у периоду од 2022. до 2025. године | **5** | **SWOT анализа** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Објашњење очекиваних ефеката реализације подршке за коју се аплицира | **5** | **Ц2** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Опис изазова/кључних проблема чијем превазилажењу ће допринети реализација подршке за коју се аплицира | **5** | **Ц1** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Опис потреба локалне самоуправе за достизање циљева у области укључивања грађана/грађанки у периоду од 2022. до 2025. године | **5** | **Ц3** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| Опис потреба грађана/грађанки за достизање циљева у области укључивања грађана/грађанки у периоду од 2022. до 2025. године | **5** | **Ц4** |
| Одлично | 5 |  |
| Веома добро | 4 |  |
| Добро | 3 |  |
| Просечно | 2 |  |
| **Капацитети** | **50** |  |
| Претходно реализоване активности у области укључивања грађана/грађанки**[[4]](#footnote-4)** | **5** | **Б4** |
| 5 и више | 5 |  |
| 3 до 4 | 4 |  |
| 1 до 2 | 3 |  |
| Број запослених у локалној самоуправи који су учествовали у реализацији активности у области укључивања грађана/грађанки | **5** | **Б4а** |
| 5 и више | 5 |  |
| 3 до 4 | 4 |  |
| 1 до 2 | 3 |  |
| Усклађеност постављених циљева у области укључивања грађана/грађанки у периоду од 2022. до 2025. године са постојећим оквирима локалне политике[[5]](#footnote-5) | **5 + 5** | **Б3, Б3а** |
| Спремност да локална самоуправа обезбеди одговарајући број запослених и простор за реализацију планираних активности  | **5** | **Б5** |
| Спремност да локална самоуправа инвестира сопствене капацитете (људске, техничке и/или финансијске), у развој и примену иновативних алата за укључивање грађана/грађанки  | **5** | **Б5а** |
| Спремност да локална самоуправа обезбеди финансијска средства из сопствених прихода за финансирање пројеката које су предложили грађани/грађанке | **5** | **Ц6** |
| Спремност да локална самоуправа обезбеди финансијска средства из сопствених прихода за финансирање пројеката које су предложили грађани/грађанке из осетљивих група | **5** | **Ц7** |
| Обезбеђење одрживости резултата остварених кроз реализацију подршке (одрживост на нивоу правни оквир, институционална и финансијска) | **10** | **Ц5** |
| Одлично | 10 |  |
| Веома добро | 8 |  |
| Добро | 6 |  |
| Просечно | 2 |  |
| **МАКСИМАЛАН БРОЈ БОДОВА**  | **100** |

*Табела 1. Преглед критеријума за оцењивање*

**Процедура за избор јединица локалних самоуправа**

Министарство државне управе и локалне самоуправе и Стална конференција градова и општина, заједно са Швајцарском агенцијом за развој и сарадњу СДЦ, у оквиру Програма – Одговорне локалне финансије и укључивање грађана расписују јавни позив за пријаву ЛС за имплементацију пакета подршке за унапређење у области укључивања грађана/грађанки у процесе доношења одлука.

У циљу избора 20 ЛС биће формирана Комисија, која ће донети одлуку о избору општина и градова у којима ће се имплементирати пакети подршке за за унапређење у области укључивања грађана/грађанки у процесе доношења одлука. Комисију ће сачињавати представници Пројектног тима, Министарства државне управе и локалне самоуправе и Сталне конференције градова и општина. Донатор, Швајцарска агенција за развој и сарадњу СДЦ има право да донесе коначну одлуку о избору општина и градова.

Приспеле пријаве за избор 20 ЛС ће бити достављене Министарству државне управе и локалне самоуправе у Београду, односно Пројектном тиму.

Комисија ће извршити евалуацију ЛСу складу са специфичним критеријумима дефинисаним у овом Упутству и усвојити предлог о избору 20 ЛС за дефинисане пакете подршке.

Програм – Одговорне локалне финансије и укључивање грађана задржава право да у процесу селекције контактира ЛС, пријављених за подршку, у вези евентуалних појашњења и додатних консултација, директно (позивом на састанак са пчлановима Комисије) и електронски (имејлом и/или телефоном).

**Обавештавање подносилаца пријава о избору**

Подносиоци пријава чије су пријаве одабране ће о резултатима одабира бити обавештени електронским путем у року од 10 дана након доношења коначне одлуке о одабиру.

Подносиоци пријава чије пријаве нису одабране ће о резултатима одабира бити обавештени електронским путем у року од 15 дана након доношења коначне одлуке о одабиру.

**Процес усаглашавања и потписивање Меморандума о разумевању**

Подносиоци пријава чије су пријаве одабране ће потписати Меморандум о разумевању са Програмом – Одговорне локалне финансије и укључивање грађана.

Меморандум о разумевању се потписује посебно са сваком ЈЛС која је изабрана за понуђени пакет подршке.

Након потписивања Меморандума о разумевању активности на спровођењу пакета почеће најкасније у року од месец дана.

1. Базирано на искуствима из претходне фазе Програма (МЕД 2 – од 2017. до 2020. године), Програм ће подржати ЛС да развију и спроведу мере подршке за мале пројекте које су предложили грађани. За ове намене, Програм ће обезбедити укупно 750.000 швајцарских франака. Већинско суфинансирање од стране ЛС у сврху осигурања власништва над процесом биће предуслов за финансијску подршку од стране Програма. Програм ће суфинансирати локалне програме подршке пројектима идентификованим у партиципативном процесу ЛС са грађанима. Стога, Програм ће у спровођењу шеме суфинансирања применити тзв. прилагодљив приступ управљања, а конкретне тематске области као и активности биће додатно разматране са одабраним ЛС. [↑](#footnote-ref-1)
2. *Циљеви су дефинисани у складу са техником постављања тзв. паметних циљева (енг. SMART – S – специфични, М – мерљиви, А – оствариви, R – релевантни и T – временски ограничени). Уколико је најмање један постављени циљ усмерен на укључивање грађана/грађанки из осетљивих група у буџетску расподелу, сматраће се предношћу и позитивно оцењивати, са додатних 5 поена.*  [↑](#footnote-ref-2)
3. *Процена ће се вршити на основу достављеног писма о заинтересованости/мотивационог писма за укључивање у подршку програма у области укључивања грађана/грађанки, састављеног и потписаног од стране председника општине/градоначелника.*  [↑](#footnote-ref-3)
4. *Претходне активност ЛС у области укључивања грађана/грађанки у буџетску расподелу које су спроведене сопственим ресурсима и иницијативама ће се сматрати предношћу и позитивно оцењивати* [↑](#footnote-ref-4)
5. *Постојање важећег локалног планског документа који дефинише намере ЛС у области укључивања грађана/грађанки/ки у буџетску расподелу, сматраће се предношћу и позитивно оцењивати, са додатних 5 поена*  [↑](#footnote-ref-5)